Lorde

Ella Marija Lani Yelich-O'Connorová (neprechýlene Ella Marija Lani Yelich-O'Connor; * 7. november 1996, Takapuna, Auckland, Nový Zéland),Lorde hits number one in the US, Hayden Donnell, The New Zealand Herald, 3. Oktober 2013 známa pod umeleckým menom Lorde [čítaj: lord], je novozélandská speváčka a textárka, ktorá má novozélandské aj chorvátske občianstvo. 

Jej prvý EP, The Love Club, vyšiel 22. novembra 2012. Prvý singel „Royals“, debutoval ako číslo 1 v New Zealand Top 40. Bola jednotkou v Billboard Hot 100, čím sa stala prvou Novozélanďankou, ktorej sa to podarilo. Jej debutový album Pure Heroine bol vydaný 27. septembra 2013.

 Životopis 
Narodila sa a vyrastala v North Shore City, neďaleko Aucklandu na Novom Zélande, spolu s tromi súrodencami. Otec O'Connor je stavebný inžinier a matka Sonja YelichNew Zealand Electronic Text Centre profile oceňovaná poetka. Má dalmátskych a írskych predkov.

Ako dvanásťročnú ju videl skaut A&R Scott MacLachlan spievať na videonahrávke z talentovej šou v škole Belmont Intermediate. V 13 rokoch podpísala zmluvu s Universal Music a ako štrnásťročná začala spolupracovať s hudobnými skladateľmi. 

V júli 2013 bola študentkou Takapuna Grammar School.

 Ocenenia 
Hudobní kritici nešetrili slovami chvály album na Pure Heroine, na ktorom sú skladby ako „Royals“, „Team“, „Tennis Court“, „Ribs“, „Buzzcut Season“, či „A World Alone“.Lorde výrazne bodovala na preberaní cien Grammy 2014, kde vyhrala dve ocenenia – Pieseň roka a Najlepší sólový popový výkon (za Royals).

 Diskografia 
 Pure Heroine (2013)
 Melodrama (2017)
 Solar Power (2021)
 Virgin (2025)

 Turné 
 Pure Heroine Tour (2013 – 2014)
 Melodrama World Tour (2017 – 2018)

 Referencie 

 Iné projekty 

 Externé odkazy 
 Oficiálna stránka

 Zdroj 

Kategória:Popoví speváci
Kategória:Novozélandské speváčky
Kategória:Novozélandskí textári piesní
Kategória:Novozélandské osobnosti chorvátskeho pôvodu
Kategória:Novozélandské osobnosti írskeho pôvodu
Kategória:Osobnosti z Aucklandu
Kategória:Interpreti Universal Music Group